## El Consell ratifica la declaració d’emergència de les obres en l’IES Las Espeñetas d’Orihuela i el CEIP Reina Sofía de Petrer

*** La Generalitat destina 312.122 euros a les actuacions en l’aulari d’Infantil del CEIP Reina Sofía de Petrer
* El Consell aportarà 159.611 euros per a l’apuntalament i la ventilació del forjat sanitari de l’IES Las Espeñetas d’Orihuela**

El Consell ha pres nota de la declaració d’emergència de les obres en el CEIP Reina Sofía de Petrer i l’IES Las Espeñetas d’Orihuela per un import total de 471.734 euros.

En concret, l’actuació en el centre de Petrer té com a finalitat la demolició i reconstrucció del tancament exterior de la façana i la coberta de l’aulari d’Infantil, pel fet que s’han detectat clevills, tal com han constatat els servicis territorials de la Conselleria d’Educació, Cultura, Universitats i Ocupació i l’Ajuntament de Petrer.

Davant esta situació, la Conselleria executarà de manera immediata les actuacions necessàries per a garantir l’estabilitat de la façana, per a la qual cosa es disposa d’un pressupost de 312.122 euros.

D’altra banda, el Consell ha aprovat pel procediment d’urgència destinar 159.611 euros per a dur a terme l’apuntalament i la ventilació de tot el forjat sanitari en l’IES Las Espeñetas.

Fecha: 22/09/2025